ผมเพิ่งสังเกตเห็นว่ามีตุ่มบวมข้างหู แต่ไม่รู้ว่าเป็นฝีหรือเปล่า ช่วยดูให้หน่อย ขอบครับ
สวัสดีค่ะ ตุ่มบวมๆ แดงๆ ข้างหู อาจเป็น- แผลเป็นชนิดนูน หรือคีลอยด์ ซึ่งจะเกิดจากเคยเป็นแผลบริเวณข้างหูมาก่อน ไม่ว่าจะแผลยุงกัด แมลงกัด โดนของแหลมทิ่ม หรือแผลขนาดเล็กอื่นๆ สีมักออกแดงอมม่วง หากเป็นไม่นาน มักจะคลำได้ค่อนข้างนิ่ม แต่หากเป็นนานแล้ว ก้อนมักแข็ง และมักมีอาการคันร่วมด้วย- การอักเสบของเนื้อเยื่อ (cellulitis) ซึ่งคือการที่เซลล์เนื้อเยื่อใต้ผิวหนังและผิวหนังเกิดการอักเสบติดเชื้อขึ้น สาเหตุเกิดจากการติดเชื้อแบคทีเรียจากผิวหนังที่มีรอยแผล หรือรอยแยกเล็กๆ หรือแผลถลอกเล็กๆ ที่อาจเกิดจากการเกา เชื้อโรคก็จะเข้าสู่ผิวหนังชั้นและเนื้อเยื่อทำให้เกิดการติดเชื้ออักเสบได้ อาการคือ จะเห็นผิวหนังจะบวมแดง เจ็บและปวด อาจมีไข้ หรือปวดเมื่อยตัวร่วมด้วยได้หากการอักเสบของเนื้อเยื่อเป็นมากขึ้น ก็อาจกลายเป็นฝี ซึ่งผิวหนังจะเบวมเป็นก้อนนูนแดงขึ้นมา และเห็นหัวสีออกขาว หากมีรูเปิด ก็จะเห็นหนองไหลออกมา ร่วมกับมีอาการปวด เจ็บ รวมถึงอาจมีไข้ร่วมด้วย- ก้อนซีสต์หรือก้อนถุงน้ำ ลักษณะของก้อนจะนิ่ม และกดไม่เจ็บ สีเหมือนผิวหนังปกติ แต่หากมีการอักเสบติดเชื้อเกิดขึ้นก้อนอาจมีลักษณะแข็ง บวม แดง กดเจ็บและปวดได้- ก้อนไขมัน ลักษณะของก้อนมักจะนิ่ม กดไม่เจ็บ อาจกลิ้งได้เล็กน้อย แต่สีจะเหมือนผิวหนังปกติเช่นกัน- ต่อมน้ำเหลืองโต จะคลำได้แข็งกว่าก้อนไขมันหรือซีสต์ อาจกดเจ็บเล็กน้อย สีจะเหมือนผิวหนังปกติเช่นกัน มักเกิดจากการติดเชื้อบริเวณใกล้เคียง เช่น มีแผลบริเวณหนังศีรษะ ใบหูหรือหูชั้นนอกของข้างนั้นอักเสบแนะนำควรไปพบแพทย์เพื่อทำการตรวจว่าเกิดจากสาเหตุใดและทำการรักษาให้ตรงกับโรคค่ะ ในเบื้องต้น ไม่ควรไปบีบ แกะ หรือเกาตุ่มดังกล่าวค่ะ